CELEX: 62007FN0128
Language: el
Date: 2007-10-31 00:00:00
Title: Υπόθεση F-128/07: Προσφυγή της 31ης Οκτωβρίου 2007 — Μενιδιάτης κατά Επιτροπής

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/32
            
         Προσφυγή της 31ης Οκτωβρίου 2007 — Μενιδιάτης κατά Επιτροπής
   (Υπόθεση F-128/07)
   (2008/C 8/56)
   Γλώσσα διαδικασίας: η γαλλική
   Διάδικοι
   
      Προσφεύγων: Ανδρέας Μενιδιάτης (Sint-Genesius-Rode, Βέλγιο) (eκπρόσωπος: Σ. Παππάς, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Επιτροπής, της 21ης Δεκεμβρίου 2006, με την οποία απορρίφθηκε η υποψηφιότητα του προσφεύγοντος για την κενή θέση προϊσταμένου της Αντιπροσωπείας της Επιτροπής στην Ελλάδα και διορίστηκε στη θέση αυτή άλλος υποψήφιος·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων, προς στήριξη της προσφυγής του, προβάλλει πλείονες λόγους ακυρώσεως κατά της αποφάσεως με την οποία απορρίφθηκε η υποψηφιότητά του για την κενή θέση προϊσταμένου της Αντιπροσωπείας της Επιτροπής στην Ελλάδα: καταρχάς, προβάλλει παρανομία και μη τήρηση της διαδικασίας επιλογής. Στη συνέχεια, επικαλείται παρανομία και μη τήρηση της ανακοίνωσης για την πλήρωση της κενής θέσης.
   Άλλος λόγος ακυρώσεως αντλείται από παράβαση του άρθρου 11α του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων. Περαιτέρω, ο προσφεύγων επικαλείται παρανομία του υποβιβασμού της θέσης προϊσταμένου Αντιπροσωπείας στην Αθήνα και παρανομία της απόφασης της 7ης Ιουλίου 2004 περί της διαδικασίας πληρώσεως θέσεων προϊσταμένων Αντιπροσωπείας.
   Εξάλλου, ο προσφεύγων επικαλείται καθυστέρηση της δημοσίευσης της ανακοίνωσης για την πλήρωση της κενής θέσης και έλλειψη αιτιολογίας της άρνησης πρόσβασης στα έγγραφα που ζήτησε με την ένστασή του. Τέλος, ο προσφεύγων επικαλείται παράβαση των κανόνων περί εναλλαγής του προσωπικού των λεγόμενων ευαίσθητων θέσεων και ισχυρίζεται ότι πλείονα στοιχεία αποδεικνύουν κατάχρηση εξουσίας.